BG
C 95/26
Официален вестник на Европейския съюз
28.2.2022 г.
Диспозитив 1) Отхвърля жалбата.
2) Осъжда DD да понесе, наред с направените от него съдебни разноски, и направените такива от Агенцията на Европейския съюз за основните права (FRA).
(1)
ОВ C 432, 23.12.2019 г.
Решение на Общия съд от 21 декември 2021 г. — HB/Комисия (Дело T-795/19) (1) (Обществени поръчки за услуги — Предоставяне на услуги за техническа помощ на Висшия съдебен съвет — Решение за намаляване на стойността на поръчката и за възстановяване на вече изплатените суми — Жалба за отмяна и искане за обезщетение — Акт, който се вписва в контекста на чисто договорно правоотношение и е неотделим от него — Липса на арбитражна клауза — Недопустимост — Липса на вреди, които могат да се отделят от договора) (2022/C 95/34) Език на производството: френски Страни Жалбоподател: HB (представител: L. Levi, avocate) Ответник: Европейска комисия (представители: J. Baquero Cruz, J. Estrada de Solà и A. Katsimerou)
Предмет От една страна, искане на основание член 263 ДФЕС за отмяна на Решение C(2019) 7319 окончателен на Комисията от 15 октомври 2019 г. за намаляване на дължимото възнаграждение по поръчка CARDS/2008/166-429 и за възстановяване на недължимо платените суми, и от друга страна, искане на основание член 340, втора алинея ДФЕС, първо, за връщане на всички суми, които Комисията евентуално си е възстановила на основание на това решение, както и за извършване на плащане по последната издадена фактура, заедно с лихви за забава, второ, за освобождаване на паричната гаранция и присъждане на обезщетение за имуществените вреди, претърпени от жалбоподателя в резултат на късното освобождаване на тази гаранция, и трето, за плащане на символично обезщетение за претърпените от жалбоподателя неимуществени вреди
Диспозитив 1) Отхвърля жалбата като недопустима в частта за отмяна на Решение C(2019) 7319 окончателен на Комисията от 15 октомври 2019 г. за намаляване на дължимото възнаграждение по поръчка CARDS/2008/166-429 и за възстановяване на недължимо платените суми.
2) Отхвърля жалбата като неоснователна в частта за ангажиране на извъндоговорната отговорност на Европейския съюз.
3) Осъжда Европейската комисия да заплати съдебните разноски, включително тези по обезпечителното производство.
(1)
ОВ C 10, 13.1.2020 г.